CELEX: 32019D0266
Language: lv
Date: 2019-02-14 00:00:00
Title: Komisijas Īstenošanas lēmums (ES) 2019/266 (2019. gada 14. februāris), ar ko izbeidz antidempinga procedūru attiecībā uz Malaizijas izcelsmes solārā stikla importu

15.2.2019   
               
               
                  LV
               
               
                  Eiropas Savienības Oficiālais Vēstnesis
               
               
                  L 44/31
               
            
         KOMISIJAS ĪSTENOŠANAS LĒMUMS (ES) 2019/266
         (2019. gada 14. februāris),
         ar ko izbeidz antidempinga procedūru attiecībā uz Malaizijas izcelsmes solārā stikla importu
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2016. gada 8. jūnija Regulu (ES) 2016/1036 par aizsardzību pret importu par dempinga cenām no valstīm, kas nav Eiropas Savienības dalībvalstis (1), un jo īpaši tās 9. panta 1. punktu,
         tā kā:
         1.   PROCEDŪRA
         
         
                     (1)
                  
                  
                     Eiropas Komisija (“Komisija”) 2018. gada 23. maijā sāka antidempinga procedūru attiecībā uz Malaizijas izcelsmes solārā stikla importu, publicējot paziņojumu par procedūras sākšanu Eiropas Savienības Oficiālajā Vēstnesī (2).
                  
               
                     (2)
                  
                  
                     Izmeklēšana tika sākta pēc tam, kad EU ProSun Glass (“sūdzības iesniedzējs”) iesniedza sūdzību to divu Savienības ražotāju vārdā, kuri pārstāv vairāk nekā 25 % no solārā stikla kopējā ražošanas apjoma Savienībā. Sūdzībā bija ietverti pierādījumi par dempingu un no tā izrietošu būtisku kaitējumu, un tie bija uzskatāmi par pietiekamiem, lai pamatotu izmeklēšanas sākšanu.
                  
               
                     (3)
                  
                  
                     Paziņojumā par procedūras sākšanu Komisija aicināja pieteikties ieinteresētās personas, kuras vēlas piedalīties izmeklēšanā. Komisija turklāt īpaši informēja sūdzības iesniedzēju, citus zināmos Savienības ražotājus, zināmo ražotāju eksportētāju un Malaizijas iestādes, zināmos importētājus, piegādātājus, lietotājus un tirgotājus, kā arī zināmās attiecīgās asociācijas par izmeklēšanas sākšanu un aicināja tos piedalīties.
                  
               
                     (4)
                  
                  
                     Paziņojumā par procedūras sākšanu noteiktajā termiņā visām ieinteresētajām personām bija iespēja sniegt piezīmes par izmeklēšanas sākšanu un pieprasīt uzklausīšanu Komisijā un/vai pie tirdzniecības procedūru uzklausīšanas amatpersonas.
                  
               2.   SŪDZĪBAS ATSAUKŠANA UN PROCEDŪRAS IZBEIGŠANA
         
         
                     (5)
                  
                  
                     Sūdzības iesniedzējs ar 2018. gada 14. decembra vēstuli paziņoja Komisijai, ka vēlas atsaukt sūdzību.
                  
               
                     (6)
                  
                  
                     Saskaņā ar Regulas (ES) 2016/1036 9. panta 1. punktu procedūras var izbeigt, ja sūdzība ir atsaukta, ja vien šāda izbeigšana nav pretrunā Savienības interesēm.
                  
               
                     (7)
                  
                  
                     Izmeklēšanā netika atklāti apsvērumi, kas liecinātu, ka lietas turpināšana būtu Savienības interesēs. Tādēļ Komisija uzskatīja, ka būtu jāizbeidz izmeklēšana par Malaizijas izcelsmes solārā stikla importu Savienībā. Ieinteresētās personas tika attiecīgi informētas, un tām tika dota iespēja sniegt piezīmes. Desmit solārā stikla lietotāji pauda atbalstu lietas izbeigšanai. Piezīmes netika saņemtas.
                  
               
                     (8)
                  
                  
                     Tāpēc Komisija secināja, ka antidempinga procedūra attiecībā uz Malaizijas izcelsmes solārā stikla importu Savienībā būtu jāizbeidz, nenosakot pasākumus.
                  
               
                     (9)
                  
                  
                     Šis lēmums ir saskaņā ar atzinumu, ko sniegusi komiteja, kura izveidota ar Regulas (ES) 2016/1036 15. panta 1. punktu,
                  
               IR PIEŅĒMUSI ŠO LĒMUMU.
         
            1. pants
            Ar šo tiek izbeigta antidempinga procedūra attiecībā uz tāda Malaizijas izcelsmes solārā stikla importu, uz kuru attiecas TARIC kodi 7007198012 un 7007198018.
         
         
            2. pants
            Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.
         
         
            Briselē, 2019. gada 14. februārī
            
               
                  Komisijas vārdā –
               
               
                  priekšsēdētājs
               
               Jean-Claude JUNCKER
            
         
         
            (1)  OV L 176, 30.6.2016., 21. lpp.
         
         
            (2)  Paziņojums par antidempinga procedūras sākšanu attiecībā uz Malaizijas izcelsmes solārā stikla importu (OV C 174, 23.5.2018., 8. lpp.).